Diari Oficial de la Generalitat Valenciana


Sumari del DOGV 6467, del 24-02-2011 (2011/2061)

RESOLUCIÓ de 3 de febrer de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundación de la Comunidad Valenciana Frente a la Discriminación y a los Malos Tratos Tolerancia Cero per fusió amb la Fundación de la Comunidad Valenciana para la Atención a las Víctimas del Delito y para el Encuentro Familiar.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6467

Data del DOGV
:   24-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2061


Data del document
:   03-02-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 3 de febrer de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundación de la Comunidad Valenciana Frente a la Discriminación y a los Malos Tratos Tolerancia Cero per fusió amb la Fundación de la Comunidad Valenciana para la Atención a las Víctimas del Delito y para el Encuentro Familiar. [2011/2061]  
Vist l'expedient de fusió de la Fundación de la Comunidad Valenciana frente a la Discriminación y a los Malos Tratos Tolerancia Cero, resulten els següents,  
Fets  
Primer. Que el Consell, en la reunió del dia 18 de juny de 2010, segons certifica el conseller d'Indústria, Comerç i Innovació, com a secretari del Consell, va acordar autoritzar la fusió, per absorció, de la Fundación de la Comunidad Valenciana Frente a la Discriminación y a los Malos Tratos Tolerancia Cero amb la Fundación de la Comunidad Valenciana para la Atención a las Víctimas del Delito y para el Encuentro Familiar.  
Reunida el 19 de juliol de 2010, la Comissió del Protectorat de Fundacions va informar favorablement la no-oposició a la fusió per absorció de la Fundación de la Comunidad Valenciana Frente a la Discriminación y a los Malos Tratos Tolerancia Cero amb la Fundación de la Comunidad Valenciana para la Atención a las Víctimas del Delito y para el Encuentro Familiar, i segons resolució de la mateixa data, del secretari autonòmic d'Administracions Públiques de la Conselleria de Justícia i Administracions Públiques, va manifestar la no-oposició del Protectorat a l'esmentada fusió.  
Segon. La directora general de la Fundación de la Comunidad Valenciana para la Atención a las Víctimas del Delito y para el Encuentro Familiar, la senyora Eva-Maria Amador Guillén, i la gerent de la Fundación de la Comunidad Valenciana Frente a la Discriminación y a los Malos Tratos Tolerancia Cero, María-Reyes Selvi Pérez, en representació de les seues respectives fundacions, van protocol·litzar els acords descrits en el fet anterior, mitjançant l'escriptura de fusió de fundacions, que va autoritzar el notari de l'Il·lustre Col·legi de València, Rafael Gómez-Ferrer Sapiña, el 5 d'agost de 2010, amb el número 2011 del seu protocol.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
Quart. La Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, regula en l'article 24 la fusió de les fundacions sotmeses al seu àmbit d'aplicació en els termes següents:  
«1. El Patronat d'una fundació podrà acordar la seua fusió amb una altra o altres fundacions. Per a això es requerirà:  
a) Que resulte convenient per als interessos d'aquesta i que no ho haja prohibit el fundador.  
b) L'acord de les fundacions interessades, el qual haurà de ser notificat al Protectorat, que podrà oposar-se per raons de legalitat i mitjançant un acord motivat.  
2. La fusió podrà realitzar-se:  
a) Per l'absorció per una fundació d'una altra o altres que s'extingeixen, la qual cosa haurà de constar en escriptura pública.  
b) Mitjançant la creació d'una nova fundació, a què es transmetran en bloc els patrimonis de les fusionades que s'extingeixen, i que haurà d'instrumentar-se en escriptura pública.  
3. Les escriptures esmentades en els apartats a) i b) del punt anterior s'inscriuran al Registre de Fundacions de la Comunitat Valencian».  
Cinqué. Vist el títol III de la Llei 8/1998, de 9 de desembre, de Fundacions de la Comunitat Valenciana, relatiu al règim aplicable a les Fundacions del Sector Públic de la Generalitat, en particular l'article 34.2 segons el qual:   
«La transformació, fusió i l'extinció, i els actes o negocis que impliquen la pèrdua del caràcter de fundació del sector públic de la Generalitat o la seua adquisició, requeriran la mateixa autorització a què es referix l'apartat anterior.»  
Resolc:  
Inscriure al Registre de Fundacions de la Comunitat Valenciana la baixa registral de la Fundación de la Comunidad Valenciana Frente a la Discriminación y a los Malos Tratos Tolerancia Cero (438-V).  
Notifiqueu la present resolució, que és definitiva en via administrativa, i contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.  
València, 3 de febrer de 2011.- El secretari autonòmic de Justícia, p. d. (Resolució 30.07.2010): Jorge Cabré Rico.